PONEDJELJAK, 27. 04. 2020. 7. tjedan nastave na daljinu

Redari ( na daljinu ): Tomislav i Nada

Ovaj tjedan imamo četiri ( 4 ) nastavna radna dana. U petak je Međunarodni praznik rada ( državni praznik u RH ).

***Sat razrednika*** ( HRT 3 )

Tema o kojoj Boris Jokić priča je: ***Kako se potaknuti na učenje***

Ne traje dugo: nešto manje od 8 minuta. Svakako pogledajte.

<https://www.youtube.com/watch?v=wYRRl4_iM9g>

***Priroda i društvo***

**Gospodarske djelatnosti u našoj županiji** – novo gradivo

Od gospodarskih grana u našoj županiji susrećemo: pomorstvo, ribarstvo, poljoprivredu, turizam i brodogradnju.

Najvažnija djelatnost je **turizam.**

Poljoprivreda i proizvodnja su slabije razvijene. Najbolje stoji maslinarstvo.

Poznati smo:

VRGORAC – jagode

IMOTSKI – vinova loza, kukuruz

HVAR – lavanda

BRAČ – janjetina

SINJ – kupus

MAKARSKA RIVIJERA- masline

KAŠTELA - staklenici ( povrće i cvijeće )

Zadatak: Poznati smo još po mnogim stvarima. Uz malu pomoć svojih istraži koje posebnosti ( običaji, znamenitosti, građevine, specijaliteti, kolači… ) ima naša županija.

Npr.

Makarska – torta Makarana

Sinj – Sinjska alka… dalje nastavi sam/a

***Hrvatski jezik***

Nadam se da ste svi poslali snimke lektire i da možemo dalje.

Saznati ćemo što je RASPRAVA. Mi nismo u mogućnosti organizirati raspravu, ali možemo naučiti o pravilima ponašanja. Kada se ponovo sastanemo možemo organizirati raspravu na temu na primjer : KORONA . Siguran sam da bi bilo različitih mišljenja i da bi imali pravu raspravu.

U udžbeniku Moja staza 3 na strani 59 nalazi se priča U laži su kratke noge. Nakon što je pročitate usmeno odgovorite na pitanja na strani 60.

U pisanku zapisati:

Rasprava

Razgovor između dvoje ili više ljudi u kojem dolazi do suprotstavljanja, mišljenja naziva se ***rasprava***.

Još napiši jedan razlog ZA i jedan razlog PROTIV tvrdnje: ***Laganje je katkad opravdano.***

***Tjelesna i zdravstvena kultura***

Nastavite pratiti HRT 3 i vježbajte zajedno.